Vsebina
Kazalo 🔎︎

# Orodja

Meni Orodja vsebuje ukaze za preverjanje črkovanja, sledenje sklicev z delovnih listov, iskanje napak in določanje scenarijev.

Prav tako lahko ustvarjate in dodeljujete makre, prilagodite videz orodnih vrstic, menijev, tipkovnice in nastavljate privzete nastavitve za module LibreOffice.

## Črkovanje

Ročno preveri črkovanje.

## Samodejno preveri črkovanje

LibreOffice lahko samodejno preverja črkovanje, medtem ko vnašate besedilo, in z rdečo vijugo podčrta napačno napisane besede.

## Slovar sopomenk

Slovar sopomenk lahko uporabite za iskanje sopomenk ali sorodnih pojmov.

## Jezik

Odpre podmeni, kjer lahko izberete z jeziki povezane ukaze.

## Možnosti samopopravkov

Določajo možnosti za samodejno zamenjevanje besedila med tipkanjem.

## Prekrivanje podatkov

Prekrivanje podatkov v dokumentu zakrije besede oz. dele dokumenta, ki so namenjeni pooblaščeni uporabi ali ogledu.

## Samodejno prekrivanje podatkov

Uporabite samodejno prekrivanje podatkov za določitev besed in vzorcev, za katere samodejno velja prekrivanje podatkov.

## Slika s povezavami

Vam omogoča prilaganje URL-jev k določenim področjem, ki se imenujejo točke povezav, na grafiki ali skupini grafik. Slika s povezavami je skupina ene ali več točk povezav.

## Iskanje cilja

Odpre se pogovorno okno, kjer lahko rešite enačbo s spremenljivko.

## Reševalec

Odpre pogovorno okno Reševalec. Reševalec omogoča reševanje matematičnih enačb z več neznankami z uporabo metod iskanja cilja z omejevanjem spremenljivk.

## Detektiv

Ta ukaz aktivira Detektiva za preglednico. Z Detektivom lahko sledite odvisnikom od trenutne celice formule do celic v preglednici.

## Scenariji

Določi scenarij za izbrano območje delovnega lista.

## Obrazci (podmeni)

Vsebuje ukaze za omogočanje oblikovalnega načina obrazca, omogočanje/onemogočanje čarovnikov kontrolnikov in vstavljanje kontrolnikov obrazca v vaš dokument.

## Skupna raba preglednice

Skupna raba preglednice omogoča, da več uporabnikov odpre isto datoteko in jo sočasno ureja.

## Zaščiti dokument

Ukaz Zaščiti delovni list oz. Zaščiti strukturo preglednice preprečuje spremembe na celicah na delovnih listih ali na delovnih listih v dokumentu. Kot možnost lahko določite geslo. Če je geslo določeno, je odstranitev zaščite mogoča samo, če uporabnik vnese pravilno geslo.

## Makri

Sami lahko snemate ali organizirate in urejate makre.

## Razvojna orodja

Preuči predmete v dokumentih LibreOffice in pokaže podprte storitve UNO, kot tudi metode, lastnosti in implementirane vmesnike, ki so na voljo zanje.

## Upravitelj razširitev

Upravitelj razširitev doda, odstrani, onemogoči, omogoči ali posodobi razširitve za LibreOffice.

## Prilagodi

Dogodkom prilagodi menije, kontekstne menije, tipke za bližnjico, orodne vrstice in dodelitve makra dogodkom LibreOffice.

## Možnosti

Ta ukaz odpre pogovorno okno za prilagajanje programa po meri.