Vsebina
Kazalo 🔎︎

# Natisni

Natisne trenutni dokument, izbor ali strani, ki jih določite. Za trenutni dokument lahko nastavite tudi možnosti tiskanja. Možnosti tiskanja se lahko razlikujejo glede na tiskalnik in operacijski sistem, ki ga uporabljate.

Za dostop do tega ukaza ...

#### Iz menijske vrstice:

Izberite Datoteka – Natisni.

#### Iz vmesnika zloženke v zavihkih:

Izberite Datoteka – Natisni.

#### Na tipkovnici:

Tipka Cmdkrmilka+P

#### Iz orodnih vrstic:

Natisni

Pogovorno okno Natisni sestavljajo trije deli: predogled z gumbi za krmarjenje, več zavihkov s kontrolniki za trenutno vrsto dokumenta ter gumbi Natisni, Prekliči in Pomoč.

Če želite zgolj izvedeti, kako lahko natisnete svoj dokument, kliknite ustrezno izmed sledečih povezav.

Tiskanje dokumentov z besedilom:

Izbiranje vsebin za tiskanje

Tiskanje brošure

Predogled strani pred tiskanjem

Tiskanje več strani na enem listu

Tiskanje v obratnem vrstnem redu

Izbiranje tiskalnikovega pladnja za papir

Tiskanje preglednic:

Določanje obsegov tiskanja na delovnem listu

Podrobnosti tiskanja delovnega lista

Določanje števila strani za tiskanje

Tiskanje delovnih listov v ležeči obliki

Tiskanje vrstic in stolpcev na vsaki strani

Tiskanje predstavitev:

Tiskanje predstavitev

Tiskanje prosojnice, da ustreza velikosti lista

Splošno tiskanje:

Hitrejše tiskanje z okleščenimi podatki

Črno-belo tiskanje

Izbor največjega območja tiskanja na strani

Nastavitve, ki jih določite v pogovornem oknu Natisni, veljajo le za trenutno tiskalniško opravilo, ki ga poženete s klikom gumba Natisni. Če želite trajno spremeniti določeno nastavitev, odprite LibreOffice – MožnostiOrodja – Možnosti – LibreOffice (ime modula) – Natisni.

Če želite nastaviti privzete možnosti tiskanja za dokumente z besedilom v LibreOffice, izberite LibreOffice – MožnostiOrodja – Možnosti – LibreOffice Writer – Natisni.

Če želite nastaviti privzete možnosti tiskanja za dokumente s preglednico v LibreOffice, izberite LibreOffice – NastavitveOrodja – Možnosti – LibreOffice Calc – Natisni.

Če želite nastaviti privzete možnosti tiskanja za dokumente s predstavitvijo v LibreOffice, izberite LibreOffice – NastavitveOrodja – Možnosti – LibreOffice Impress – Tiskanje.

Pritisnite tipki dvigalka+F1 ali izberite Pomoč – Kaj je to? in usmerite kazalec na poljuben kontrolnik v pogovornem oknu Natisni, izpiše se razširjen namig zanj.

## Predogled

Predogled prikaže, kako bo videti vsak list papirja. Po listih lahko brskate z gumbi pod prikazanim predogledom.

### Potrditveno polje za predogled

Vključite ali izključite prikaz predogleda tiskanja.

### Polje za krmarjenje po predogledu

Vnesite številko strani, ki naj bo prikazana v predoglednem polju, ali uporabite smerne gumbe za prikaz strani v predogledu.

🡆 Pokaže predogled naslednje strani.

⯮ Pokaže predogled zadnje strani.

🡄 Pokaže predogled prejšnje strani.

⯬ Pokaže predogled prve strani.

## Splošno

Na zavihku Splošno najdete najpogostejše kontrolnike za tiskanje. Določite lahko, katere vsebine dokumenta bodo natisnjene. Izberete lahko tiskalnik in odprete pogovorno okno Nastavitve tiskalnika.

### Tiskalnik

Seznamsko polje prikaže nameščene tiskalnike. Kliknite tiskalnik, ki ga želite uporabiti za trenutno tiskalniško opravilo.

#### Stanje

Pokaže dosegljivost izbranega tiskalnika.

#### Lastnosti

Odpre pogovorno okno Lastnosti tiskalnika. Lastnosti tiskalnika se razlikujejo glede na izbrani tiskalnik.

### Obseg in kopije

#### Vse strani

Natisne celoten dokument.

#### Strani

Natisne le tiste strani ali prosojnice, ki jih navedete v polju Strani.

#### Izbor

Natisne le izbrana območja ali predmete v trenutnem dokumentu.

Če želite natisniti obseg strani, uporabite obliko 3-6. Če želite natisniti posamezne strani, uporabite obliko 7;9;11. Če želite, lahko natisnete kombinacijo obsega strani in posameznih strani, tako da uporabite obliko 3-6;8;10;12.

#### Vključi

Izberite podmnožico strani, ki jih želite natisniti. Možne vrednosti so:

- Sode strani

  Natisne le sodo oštevilčene strani ali prosojnice.

- Lihe strani

  Natisne le liho oštevilčene strani ali prosojnice.

- Lihe in sode strani

  Natisne celoten dokument.

#### Od tega natisni

Izberite vir vsebine delovnega lista, ki naj bo natisnjena. Možni vrednosti sta Natisni vse delovne liste in Natisni izbrane delovne liste.

#### Plati papirja

Če tiskalnik podpira dvostranski tisk, lahko izberete med enostranskim ali dvostranskim tiskom na papir.

#### Število kopij

Vnesite število kopij, ki jih želite natisniti.

#### Zbiranje kopij

Ohrani zaporedje strani izvirnega dokumenta.

#### Ustvari ločena tiskalniška opravila pri zbiranju kopij

Potrdite, če se pri ustvarjanju zbranih kopij ne želite zanesti na tiskalnik, temveč želite za vsako kopijo ustvariti ločeno tiskalniško opravilo.

#### Tiskanje v obratnem vrstnem redu

Potrdite, če želite tiskati strani v obratnem vrstnem redu.

### Postavitev strani

Razdelek Postavitev strani lahko uporabite za prihranek pri papirju, tako da natisnete več strani na posamezen list. Določite lahko porazdelitev in velikost izpisanih strani na dejanskem papirju.

Spremenite razporeditev strani, ki naj bodo natisnjene na vsakem listu papirja. Predogled prikazuje videz vsakega končnega lista.

Pri nekaterih vrstah dokumentov lahko izberete tiskanje brošure.

#### Velikost papirja

Določite velikost papirja, ki ga želite uporabiti. Predogled prikaže videz dokumenta na papirja dane velikosti.

#### Usmerjenost

Izberite usmerjenost papirja. Možne vrednosti so Pokončno in Ležeče.

#### Strani na list

Natisnite več strani na en list papirja.

Izberite, koliko strani želite natisniti na list papirja. Če je število strani nastavljeno na Po meri, se prikažejo naslednje nastavitve:

#### Strani

Izberite število vrstic.

#### Krat

Izberite število stolpcev.

#### Rob

Določite razdaljo med robom natisnjenih strani in robom papirja.

#### Razdalja

Izberite razmik med posameznimi stranmi na vsakem listu papirja.

#### Zaporedje

Izberite vrstni red tiskanja strani.

#### Nariši rob okoli vsake strani

Potrdite, če želite narisati rob okoli vsake strani.

#### Brošura

Izberite možnost Brošura, če želite dokument natisniti v obliki brošure.

Tiskanje brošure

## LibreOffice Writer

### Vsebina

#### Ozadje strani

Določa, ali bodo natisnjene tudi barve in predmeti, ki so vstavljeni v ozadje strani, ki ste jih določili pod Oblika – Slog strani – Ozadje.

#### Slike in drugi grafični predmeti

Določa, ali bodo natisnjene grafika in slike ali predmeti OLE dokumenta z besedilom.

#### Skrito besedilo

Vključite to možnost, če želite natisniti besedilo, označeno kot skrito.

#### Ograde z besedilom

Vključite to možnost, če želite natisniti ograde z besedilom. Izključite to možnost, če želite v izpisu pustiti ograde z besedilom prazne.

#### Kontrolniki obrazcev

Določa, ali bodo natisnjena tudi polja kontrolnika obrazca, ki se nahajajo v dokumentu z besedilom.

#### Komentarji

Določite, kje naj bodo natisnjeni komentarji (če obstajajo).

### Barva

#### Natisni besedilo v črni barvi

Določa, ali naj bo besedilo vedno natisnjeno v črni barvi.

### Strani

#### Natisni samodejno vstavljene prazne strani

Če je ta možnost izbrana, bodo samodejno vstavljene prazne strani tudi natisnjene. To možnost priporočamo, kadar tiskate obojestransko. V knjigi je npr. slog odstavka »poglavje« nastavljen tako, da se vedno začne na liho oštevilčeni strani. Če se na lihi strani konča tudi prejšnje poglavje, bo LibreOffice vstavil sodo oštevilčeno prazno stran. Ta možnost določa, ali bo natisnjena tudi ta oštevilčena prazna stran.

## LibreOffice Calc

### Strani

#### Potlači izhod praznih strani

Če je polje potrjeno, prazne strani brez vsebine celic ali risanih predmetov ne bodo natisnjene.

## LibreOffice Impress

### Dokument

#### Vrsta

Izberite, kateri deli dokumenta naj bodo natisnjeni.

#### Prosojnic na stran

Izberite, koliko prosojnic želite natisniti na posamezen list.

#### Zaporedje

Določite, kako želite razporediti prosojnice na natisnjeni strani.

### Vsebina

#### Ime prosojnice

Določa, ali bo ime strani dokumenta natisnjeno.

#### Datum in čas

Določa, ali bo natisnjen trenutni datum in čas.

#### Skrite strani

Določa, ali naj se natisnejo strani, ki so trenutno skrite.

### Barva

#### Izvirne barve

Določa, da želite tiskati v barvah izvirnika.

#### Sivine

Določa, da želite barve tiskati v črno-belih odtenkih.

#### Črno-belo

Določa, da želite barve tiskati črno-belo.

### Velikost

Določite, kako naj bodo pomanjšane prosojnice v izpisu.

#### Izvirna velikost

Določa, da med tiskanjem ne želite dodatnih sprememb merila strani.

#### Prilagodi natisljivi strani

Določa, ali naj bodo predmeti, ki segajo prek robov tiskanja trenutnega tiskalnika, pomanjšani, da bodo prilagojeni papirju tiskalnika.

#### Porazdeli na več listov

Natisne dokument velikega formata, kot je plakat ali transparent, tako da porazdeli stran dokumenta na več listov papirja. Možnost porazdelitve izračuna, koliko listov papirja je potrebnih. Nato lahko liste spojite ali zlepite skupaj.

#### Po listu razpostavi ponovljene prosojnice

Določa, da morajo biti strani natisnjene razpostavljeno. Če so strani ali prosojnice manjše od lista papirja, bo na eno stran papirja natisnjenih več strani ali prosojnic.

## LibreOffice Draw

### Vsebina

#### Ime strani

Določa, ali bo ime strani dokumenta natisnjeno.

#### Datum in čas

Določa, ali bo natisnjen trenutni datum in čas.

#### Barva

##### Izvirne barve

Določa, da želite tiskati v barvah izvirnika.

##### Sivine

Določa, da želite barve tiskati v črno-belih odtenkih.

##### Črno-belo

Določa, da želite barve tiskati črno-belo.

#### Velikost

Določite, kako naj bodo pomanjšane prosojnice v izpisu.

##### Izvirna velikost

Določa, da med tiskanjem ne želite dodatnih sprememb merila strani.

##### Prilagodi natisljivi strani

Določa, ali naj bodo predmeti, ki segajo prek robov tiskanja trenutnega tiskalnika, pomanjšani, da bodo prilagojeni papirju tiskalnika.

##### Porazdeli na več listov

Natisne dokument velikega formata, kot je plakat ali transparent, tako da porazdeli stran dokumenta na več listov papirja. Možnost porazdelitve izračuna, koliko listov papirja je potrebnih. Nato lahko liste spojite ali zlepite skupaj.

##### Po listu razpostavi ponovljene prosojnice

Določa, da morajo biti strani natisnjene razpostavljeno. Če so strani ali prosojnice manjše od lista papirja, bo na eno stran papirja natisnjenih več strani ali prosojnic.

## LibreOffice Math

### Vsebina

#### Naslov

Določa, ali bo ime dokumenta vključeno v izpis.

#### Besedilo formule

Določa, ali naj bo vsebina okna Ukazi vključena na dnu izpisa.

#### Obrobe

Pri izpisu območje formule tanko obrobi.

### Velikost

#### Izvirna velikost

Natisne formulo brez prilagajanja trenutne velikosti pisave.

#### Prilagodi strani

Formulo prilagodi obliki strani, uporabljeni pri izpisu.

#### Spreminjanje merila

Pomanjša ali poveča velikost natisnjene formule z navedenim faktorjem povečave.

Vnesite faktor povečave za spremembo merila formule.

## Namigi za Unix

Uporabite lahko tudi Nastavitve tiskalnika za določanje dodatnih možnosti tiskanja.